Document ID: 32002R1324

32002R1324
L 194/26
SLUŽBENI LIST EUROPSKE UNIJE
22.07.2002.
UREDBA KOMISIJE (EZ) br. 1324/2002
od 22. srpnja 2002.
o izmjeni Uredbe (EZ) br. 1163/2002 o izmjeni Uredbe (EZ) br. 1501/95 kad je riječ o uvjetima za isplatu izvoznih subvencija za proizvode od žitarica
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 1766/92 od 30. lipnja 1992. o zajedničkom uređenju tržišta žitarica (1), kako je zadnje izmijenjena Uredbom (EZ) br. 1666/2000 (2), a posebno njezin članak 13.,
budući da:
(1)
Uredba Komisije (EZ) br. 1163/2002 (3) predviđa odstupanja od Uredbe Komisije (EZ) br. 800/1999 od 15. travnja 1999. o utvrđivanju zajedničkih detaljnih pravila za primjenu sustava izvoznih subvencija za poljoprivredne proizvode (4), kako je zadnje izmijenjena Uredbom (EZ) br. 1253/2002 (5), u pogledu plaćanja diferencirane subvencije.
(2)
Članak 2. navodi da se Uredba primjenjuje od 1. srpnja 2002. Budući da bi ovaj datum mogao izazvati zabunu, područje primjene ove Uredbe treba biti izričito navedeno.
(3)
Mjere predviđene ovom Uredbom u skladu su s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Drugi podstavak članka 2. Uredbe (EZ) br. 1163/2002 zamjenjuje se sljedećim:
„Primjenjuje se na izvozne deklaracije prihvaćene 1. srpnja 2002. ili nakon toga.”
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. srpnja 2002.

Labels: 3
17